Diari Oficial de la Generalitat Valenciana


Sumari del DOGV 5137, del 17-11-2005 (2005/12551)

RESOLUCIÓ 26 d'octubre de 2005, del director general d'Energia, per la qual s'atorga a Gas Natural, SDG, SA, autorització administrativa per a la construcció de les instal·lacions corresponents al gasoducte de gas natural de la denominada Antena a Villar del Arzobispo i les seues instal·lacions auxiliars, al terme municipal de Villar del Arzobispo, província de València, s'aprova l'addenda al projecte d'execució Llíria-Villar del Arzobispo i es declara en concret la seua utilitat pública. (CBREDE 2005/3/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12954


Data del document
:   26-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Villar del Arzobispo
    * gas natural
    * empresa privada
    * infraestructura urbana

RESOLUCIÓ 26 d'octubre de 2005, del director general d'Energia, per la qual s'atorga a Gas Natural, SDG, SA, autorització administrativa per a la construcció de les instal·lacions corresponents al gasoducte de gas natural de la denominada Antena a Villar del Arzobispo i les seues instal·lacions auxiliars, al terme municipal de Villar del Arzobispo, província de València, s'aprova l'addenda al projecte d'execució Llíria-Villar del Arzobispo i es declara en concret la seua utilitat pública. (CBREDE 2005/3/46). [2005/12272]
  
Vist l'expedient amb referència CBREDE 2005/3/46, incoat pel Servici Territorial d'Energia de València de la Conselleria d'Infraestructures i Transport, a instància de l'empresa Gas Natural SDG, SA, amb domicili a efectes de notificacions al c/ de Joan d'Àustria, 39-47-1é 08987 Barcelona, relatiu a la sol·licitud de data 25 de gener de 2005 sobre autorització administrativa per a la construcció de les instal·lacions corresponents al gasoducte de gas natural de la denominada Antena Villar del Arzobispo i les seues instal·lacions auxiliars, que discorre íntegrament pel terme municipal de Villar del Arzobispo, província de València, s'aprove l'addenda al projecte d'execució Llíria-Villar de Arzobispo i es declare en concret la seua utilitat pública. Se adjunta exemplar de l'addenda firmada per l'enginyer de l'ICAI, Sr. Salvador Soler González, i visada pel Col·legi Nacional d'Enginyers de l'ICAI, amb data 28 de setembre de 2004.
  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 2/1989, de 3 de març, de la Generalitat Valenciana, sobre Impacte Ambiental, per mitjà d'anuncis en el Butlletí Oficial de la Província de València el dia 21 d'abril de 2005, en el Diari Oficial de la Generalitat Valenciana de 29 d'abril de 2005, en els diaris de premsa Las Provincias i Levante del dia 4 de maig de 2005, i exposada en el tauler d'edictes de l'Ajuntament afectat, s'han presentat pels particulars les al·legacions següents:
  
- Sr. José Abel Muñoz Miralles i Sra. Mª Paz Gabarda López, amb data 9 de maig de 2005, manifesten en síntesi ser els actuals propietaris de la finca de referència cadastral, polígon 4, parcel·la 848, i la seua disconformitat amb l'oferta econòmica presentada per l'empresa peticionària, i s'adjunta un informe de valoració per expropiació.
  
- El Sr. Felipe Ricardo García Martínez, amb data 24 de maig de 2005, a efectes de manifestar que no està d'acord amb el traçat, que hi ha altres alternatives, i que és el propietari de la parcel·la V-VI-175V, a pesar que no aporta cap documentació justificativa.
  
- El Sr. José Manuel García Martínez, amb data 23 de maig de 2005, al·lega un error en la seua adreça, aporta el domicili correcte i que la parcel·la V-VI-175V, assignada com de la seua propietat, és del seu germà, el Sr. Ricardo García Martínez, per herència de son pare.
  
Vist que de conformitat amb el que establixen els articles 80 i 98 del Reial Decret 1434/2002 es va remetre la separata de l'addenda al projecte tècnic, que conté les característiques generals de la instal·lació, a l'Ajuntament de Villar del Arzobispo, únic afectat, als efectes d'establir les oportunes condicions tècniques, i que no consten en l'expedient de contestació a pesar de la reiteració efectuada pel Servici Territorial d'Energia de València.
  
Vist que igualment, de conformitat amb el que establixen els articles 80 i 98 del Reial Decret 1434/2002 es va remetre la separata de l'addenda al projecte tècnic, que conté les característiques generals de la instal·lació i als efectes d'establir les oportunes condicions tècniques a la resta de les administracions públiques, els organismes i, si és procedent, les empreses de servicis públics o d'interés general afectats, concretament a la Diputació de València.
  
D'acord amb la documentació que obra en l'expedient, no figura contestació de la citada administració al Servici Territorial d'Energia, a pesar de la reiteració efectuada per este.
  
D'altra banda, es troba presentat en l'expedient una còpia de l'informe emés per la Diputació de València, pel qual s'autoritza l'empresa peticionària les obres sol·licitades, i es va aconseguir un acord respecte a l'encreuament de la carretera VV-6205 (CV-347), C-234 al Villar del Arzobispo, que compatibilitza les dos infraestructures.
  
Vist que remeses al sol·licitant les al·legacions expressades perquè prestara la seua conformitat o formulara els inconvenients que estimara procedents, va sol·licitar que es tinguera per evacuat el tràmit de contestació d'al·legacions, s'atorgara l'autorització administrativa, aprovació de l'addenda al projecte i declaració d'utilitat pública sol·licitades, i es manifesta de forma particularitzada el següent:
  
- Respecte a les al·legacions formulades pel Sr. José Abel Muñoz Miralles i Sra. Mª Paz Gabarda López, és procedent el canvi de titular a la vista de la documentació aportada, i continua la tramitació de l'expedient per a eixa finca amb els nous titulars i l'adreça presentada.
  
- Quant a l'al·legació del Sr. Felipe Ricardo García Martínez, manifesta la impossibilitat de l'acostament de la traça al camí de Pedralba ja que es tracta de la finca immediatament anterior a l'actuació prevista per la Diputació de València en el projecte de reordenació de l'accés al polígon industrial Las Suertes des de la CV-347, a què s'ha adaptat la petició; que, no obstant això, podria minimitzar-se l'afecció allunyant la traça i alineant-la al límit sud-oest de la finca oposada al camí, variant que es considerarà en el replantejament previ a l'execució de la traça.
  
- Respecte a les al·legacions presentades pel Sr. José Manuel García Martínez manifesta que a pesar de que es tindran en compte, haurà d'aportar l'al·legant o el titular proposat, en el curs de l'expedient acreditació de la titularitat de la finca per mitjà de document públic per a procedir a la seua modificació.
  
Vist que Gas Natural, SDG, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Vist que, d'acord amb la sol·licitud de Gas Natural, SDG, SA, i l'addenda al projecte presentada, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenrotllament industrial, la diversificació energètica i la millora en el subministrament per a esta zona geogràfica.
  
Vist que l'addenda al projecte presenta un traçat plenament concretat, disposa entre la seua documentació dels plans pertinents a escala adequada, està suficient detallada i conté una relació concreta i individualitzada dels béns i els drets afectats.
  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.
  
Vist que consta com a antecedent a la present que per Resolució de 20 de setembre de 2004, la Unitat Territorial d'Indústria i Energia de València va atorgar autorització administrativa a Gas Natural SDG, SA, del projecte ramal Chiva-Villar del Arzobispo, en els termes municipals de Llíria, Domeño, Casinos i Villar del Arzobispo, a la província de València, va aprovar el projecte d'execució i va reconéixer la utilitat pública d'este.
  
Atés que l'addenda al projecte reunix una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Atés que la Direcció General d'Energia és competent per a la Resolució del present expedient, d'acord amb el que disposa l'article 16 del Decret 118/2.004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol
  
I. Atorgar autorització administrativa a l'empresa Gas Natural, SDG, SA, per a la construcció de les instal·lacions corresponents al gasoducte de gas natural denominat Antena al Villar del Arzobispo i les seues instal·lacions auxiliars, al terme municipal de Villar del Arzobispo a la província de València.
  
La present autorització estarà sotmesa a les condicions que figuren a continuació:
  
Primera. El titular de la instal·lació constituirà en el termini d'un mes una garantia per valor de 497,43 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la sol·licitud prèvia, una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
  
Segona. La companyia Gas Natural, SDG, SA, complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Quarta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Cinquena. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005 d'11 de març, de reformes urgents per a l'impuls de la productivitat i per a la millora de la contractació pública.
  
Sisena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
  
Setena. La present autorització s'atorga sense perjuí de tercers i es deixen fora de perill els drets particulars.
  
Huitena. Serà causa de revocació de la present autorització:
  
- L'incompliment de la constitució del depòsit de garantia en la forma i el termini assenyalat en el present condicionat.
  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
II. Aprovar l'addenda al projecte d'execució Llíria-Villar del Arzobispo, firmada pel senyor Salvador Soler González, visada pel Col·legi Nacional d'Enginyers de l'ICAI, amb data 28 de setembre de 2004, les característiques principals del qual s'indiquen a continuació i se sotmet a les condicions que igualment s'indiquen:
  
Les característiques principals de l'addenda al projecte que s'aprova són les següents:
  
- Tipus de gas: gas natural.
  
- Punt de connexió:
  
Proximitats del vèrtex V-146-12 del gasoducte Llira-Villar del Arzobispo.
  
- Canonades:
  
· Acer al carboni de 6'' de diàmetre, especificació API 5L, qualitat grau B, gruix 4 mm.
  
· La longitud total és de 2.237 m i les canonades discorren soterrades a un metre de profunditat, com a mínim, sobre la seua generatriu superior.
  
- Armari de regulació
  
Situat a l'entrada del municipi, d'APA/MPB(1), de cabal nominal de 1000 m³(n)/h, amb pressió d'entrada màxima de 16 bar i d'eixida regulable entre 4 bar i 1 bar.
  
- Traçat.
  
Des del punt de connexió abans referit, seguix en paral·lel amb el camí de Pedralba i la part posterior de la depuradora municipal, i creua la carretera VV-6205 fins a l'entrada al nucli urbà, on se situa l'armari de regulació.
  
- Instal·lacions auxiliars:
  
Consistents en protecció catòdica, sistema de comunicació i telecontrol junt amb l'apartat d'instal·lació elèctrica en baixa tensió.
  
- Pressupost: 24.871,91 euros.
  
Les condicions a què està sotmesa la mencionada aprovació són les següents:
  
1. Les obres hauran de realitzar-se d'acord amb l'addenda al projecte presentada, amb les variacions que, si és procedent, se sol·liciten i s'autoritzen.
  
2. El titular de la citada instal·lació donarà compte de la terminació de les obres al Servici Territorial d'Energia de València, a l'efecte de reconeixement, i es presentarà l'oportú certificat de direcció, subscrit per tècnic competent i visat pel Col·legi Oficial corresponent.
  
(1)APB (P>16 bar)
  
APA(4 bar < P £ 16 bar)
  
MPA (0,05 bar < P £ 0,4 bar)
  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar les inspeccions d'estos, en cas de considerar-ho convenient.
  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per ella. En tals supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
  
5. El titular de la instal·lació haurà de tindre en compte en l'execució de l'addenda al projecte les condicions imposades pels organismes afectats, totes estes se li van notificar oportunament i van ser acceptades.
  
6. El termini d'execució de les obres serà de sis mesos a partir de l'ocupació real de les finques afectades.
  
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos a l'efecte de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 26 d'octubre de 2005. El director general d'Energia: Antonio Cejalvo Lapeña.